سبواه كتيل سريبو معنى - Versi Jawi
Sunday, November 12, 2006
د اءتس كتيل اينله سلاما همڤير ليما تاهون اكو ترباريڠ....د سبله كيري كتيلكو ترڬنتوڠ ڤلاستيق كنچيڠكو....نصيب باءيق تيدق كليهاتن د ڬمبر اين....هيهيهي. دري اءتس كتيل اينله اكو مولا مڠهنتاكن 'جاريكو' منوليس دان برچريتا د بلوڬكو. دري اءتس كتيل اينله اكو ملاياني راكن چيبركو ملالوءي 'يم' ماهو ڤون 'سكايڤ'. دري اءتس كتيل اينله اكو مراياو-راياو ك دنيا چيبر مڠڬونجوڠي بلوڬ-بلوڬ صحابةكو.
دالم ستاهون هاڽ تيڬ اتاو امڤت كالي سهاج اكو منيڠڬلكن كتيل كسيڠنكو اين سلبيهڽ اكو اكن ستيا د سيني والاوڤون جاسدكو منجريت-جريت اونتوق توروت برسام كاليان د لوار سان.
كتيلكو اين باڽق مڽيمڤن رهسيا، مڽقسيكن سوك دوككو، بركوڠسي دريتا سيڠساركو دان مراتڤي سندو اير ماتكو.تنڤا كتيل اين اكو تيدق برڤلواڠ اونتوق دودوق دان ترسڽوم سڤرتي وقتو اين.
انداي اكو تياد لاڬي ننتي هاڽ كتيل اين سباڬاي ڬنتي ريندو بوات استري دان انق-انقكو
bjn_Arab eng_Latn bjn_Arab bjn_Arab bjn_Arab bjn_Arab